AND ANGLING SONGS. 363 



IV. 



Aft I clim' the bosky brae, 



Aft I seek the haly rowan, 

 At the gloamin o' the day, 

 Ere the starns assume their sway, 



An' the lav'rock woos the gowan. 



v. 

 Aft I wanner to the stane 



The warlock stane whaur late we pairted ; 

 Wae's me ! sin' fisher Robbie's gane, 

 My soople wan' I wald alane, 



Wi' feckless arm, ower pools deserted. 



VI. 



Here the hazel boughs aboon 



That to their mirror beck sae gaily, 

 Auld Rob upon an April noon 

 Gied his last fish its deidly stoon', 



An' as it wammell'd, gaff'd it brawly. 



VII. 



There, in yonner stream sae blate 



Quoth he, ' Whane'er the cock 's a-crawin', 



Anither cast we '11 aiblins get ;' 



But death was tirlin' at his yett 

 An hour or twa afore the dawin'. 



VIII. 



In the kirkyard beild sae green, 



Puir Robbie 's laid by saxton Charlie ; 



An' aye on ilka simmer's e'en, 



I think upon the time that 's been, 

 An' as I wanner, miss him sairly. 



